hotchpotch/miracl-hf-unified huggingface dataset:
मत्तेयो रेनजी
मत्तेयो रेनज़ी (; जन्म 11 जनवरी 1975) एक इतालवी राजनीतिज्ञ हैं जो २२ फ़रवरी २०१४ से इटली के प्रधानमंत्री बने हैं एवं २०१३ से डेमोक्रेटिक पार्टी के सचिव हैं। इससे पूर्व २००९ से २०१४ तक वो फ़्लोरेन्स के मेयर एव फ़्लोरेन्स प्रान्त के अध्यक्ष रह चुके हैं। १७ फ़रवरी २०१४ को राष्ट्रपति जॉर्जियो नेपोलितैनो ने उन्हें नई सरकार बनाने के लिए आमंत्रित किया जिसे उन्होंने २१ फ़रवरी को स्वीकृत किया। वो इटली के सबसे युवा प्रधानमंत्री हैं। रेनज़ी का जन्म फ्लोरेन्स में 1975 में हुआ। उन्होंने फ्लोरेन्स विश्वविद्यालय से स्नातक की शिक्षा प्राप्त की। उसके बाद उन्होंने 1996 में इतालवी पीपुल्स पार्टी की सदस्यता ग्रहण की और १९९९ में प्रान्तीय सचिव बने। बाद में २००४ में ५९% मतों के साथ जीत दर्ज करते हुए वो फ़्लोरेन्स प्रान्त के अध्यक्ष पद के लिए चुने गये।
रेनज़ी का विवाह एक शिक्षिका एग्नेस लंदीनी से हुआ जिनसे उनके दो पुत्र और एक पुत्री हैं।
विक्टर यानूकोविच
विक्टर फेडोरोविच यानूकोविच यूक्रेन के पूर्व राष्ट्रपति हैं।
गुंडे (फ़िल्म)
गुंडे अली अब्बास ज़फ़र द्वारा रचित एवं आदित्य चोपड़ा द्वारा निर्देशित 2014 की एक भारतीय एक्शन अपराध रहस्य फ़िल्म है। फ़िल्म में मुख्य भूमिका में रणवीर सिंह, अर्जुन कपूर और प्रियंका चोपड़ा हैं जबकि खलनायक का अभिनय इरफ़ान ख़ान ने किया है। फ़िल्म की कहानी १९७० में युवा दोस्तों बिक्रम और बाला से आरम्भ होती है जो बन्दुकधारी और कोयले की डकैती करते हैं। वो अन्तंतः कलकत्ता के सबसे शक्तिशाली गुंडों के रूप में उभरते हैं। फ़िल्म 14 फ़रवरी 2014 को जारी की गई।
फ़िल्म बंगाली भाषा में भी जारी की गई और सोहेल सेन ने इसके संगीत का निर्माण किया है। हालांकि कुछ बंगाली गानों में गायक भिन्न हैं।
फ़िल्म दो लड़कों से आरम्भ होती है जिनके नाम बिक्रम और बाला हैं, वो भारत में बांग्लादेशी रिफ़्यूजी के रूप में आते हैं। वो एक रिफ़्यूजी कैम्प में आते हैं जो बांग्लादेशी नागरिकों से पूरित है। दोनों लड़के लोगों के एक विशाल समूह के साथ, एक ट्रक का पिछा करते हैं जो रिफ़्यूजीयों के लिए रोटियाँ फेंक रहा था। वो धीरे-धीरे जुर्म की दुनिया में कदम रखते हैं। दोनों दोस्तों एक लड़की यानी प्रियंका चोपड़ा से प्यार करने लगते हैं जिससे दोस्तों की दोस्ती में दरार आ जाती है।अगस्त 2012 में, अली अब्बास ज़फ़र ने प्रकाशित किया कि फ़िल्म का शीर्षक "गुंडे" और उसके पात्र १९७० के जवान बिक्रम और बाला होंगे जो कलकत्ता के कुख्यात डाकुओं के रूप में बड़े होते हैं।
अली अब्बास ज़फ़र के अनुसार रणवीर सिंह और अर्जुन कपूर को बिक्रम और बाला के रूप में मुख्य भूमिका दी गई। प्रियंका चोपड़ा फ़िल्म की मुख्य नायिका हैं जो दोनों नायकों के मध्य प्रेम जगाती है और अन्तिम दृश्यों में स्पेशल टास्क फोर्स एजेंट की भूमिका निभाई। ज़फ़र के अनुसार दोनों प्रमुख कलाकार फ़िल्मी पर्दे पर बंगाली दिखाये गये हैं जब बांग्लादेश का जन्म हुआ। दोनों रणवीर सिंह और अर्जुन कपूर ने यश राज फ़िल्म्स के बैनर तले बनी फ़िल्मों क्रमशः "बैंड बाजा बारात" और "इशकजादे" से अपना पदार्पण किया। कलाकारों को उनका अभिनय करने के लिए शारीरिक प्रशिक्षण लेना पड़ा। अभिनेता इरफ़ान ख़ान को पुलिस अफ़सर की भूमिका के लिए चुना गया। बाद में कलाकार सुशांत सिंह को केमियो अभिनय के लिए फ़िल्म में रखा गया।
फ़िल्म का फ़िल्मांकन मुम्बई में यश राज फ़िल्म्स द्वारा आरम्भ किया है जिसका बाद में एक लम्बा भाग कोलकाता में फ़िल्माया गया।
"गुंडे" के संगीत का मूल संस्करण सोहेल सेन द्वारा रचित है जबकि गीत इरशाद कामिल ने लिखे हैं। फ़िल्म के गीतों का मूल संस्करण १० जनवरी २०१४ को जारी किया गया।
राहुल शर्मा (अभिनेता)
राहुल शर्मा (जन्म: २४ नवंबर, १९८६ में मुंबई) एक भारतीय आवाज अभिनेता है, जो हिंदी बोलते हैं। वे वर्तमान में मुंबई शहर में रहते हैं।
भारतीय महापुरुषों के समाधिस्थलों की सूची
यह भारत के विख्यात लोगों के समाधिस्थलों की सूची है। यह एक मुक्त सूची है जिसे बढ़ाया जा सकता है।
पदमंजरी
पदमंजरी काशिकावृत्ति का भाष्य है। इसके रचयिता हरदत्त हैं जिन्होंने आपदस्तम्ब के धर्मसूत्र का भी भाष्य लिखा है। यह ग्यारहवीं शताब्दी की रचना है। इसका प्रकाशन बनारस से हुआ था।
अक्षय कुमार की फ़िल्में
अक्षय कुमार (जन्म ९ सितम्बर १९६७ को राजीव हरि ओम भाटिया) भारतीय अभिनेता फ़िल्म निर्माता और युद्ध कला का कलाकार हैं। उन्होंने अब तक १५२ से भी अधिक फ़िल्मों में अभिनय किया है। उन्हें कई बार फ़िल्मफ़ेयर पुरस्कारों के लिए नामित किया गया और ३ बार उन्होंने ये पुरस्कार जीता। १९९० के दशक में जब उन्होंने अभिनय की दुनिया में कदम रखा तो शुरुआत में केवल एक्शन फ़िल्मों में अभिनय करते थे और उन्हें सामान्यतः "खिलाड़ी शृंखला" जिसमें खिलाड़ी (1992), मैं खिलाड़ी तू अनाड़ी (1994), सबसे बड़ा खिलाड़ी (1995), खिलाड़ियों का खिलाड़ी (1996), मिस्टर एंड मिसेज़ खिलाड़ी (1997), इन्टरनेशनल खिलाड़ी (1999) और खिलाड़ी 420 (2000), खिलाड़ी ७८६ (2012), शामिल हैं, सहित अन्य एक्शन फ़िल्मों जैसे वक्त हमारा है (1993), मोहरा (1994), एलान (1994), सुहाग (1994), सपूत (1996), अंगारे (1998), कीमत (1998) और संघर्ष (1999) में उनके अभिनय के लिए जाना जाता था।
बाद में उन्होंने नाटकीय, रोमांस और हास्य अभिनयों में भी ख्याति प्राप्त की। उन्होंने रूमानी फ़िल्मों जैसे ये दिल्लगी (1994), दिल तो पागल है (1997), धड़कन (2000) , हमको दीवाना कर गये (2006), जानेमन (2006) और नमस्ते लंदन (2007) आदि में अपनी प्रस्तुति से शोहरत प्राप्त की और इसी प्रकार नाटकीय फ़िल्मों जैसे जानवर (1999), दोस्ती (2005), वक़्त (2005) और पटियाला हाउस (2011) में भी प्रसिद्धि प्राप्त की। उन्होंने अपने हास्य फ़िल्मों हेरा फेरी (2000), मुझसे शादी करोगी (2004), गरम मसाला (2005), भूल भुलैया (2007), सिंह इज़ किंग (2008) और हाउसफुल २ (2012) में अपनी हास्य भूमिका से प्रशंसा प्राप्त की। उनकी सफलता में २००७ में तब चार चाँद लग गये जब उन्होंने लगातार चार वाणिज्यिक रूप से सफल फ़िल्में दी। २०१२ में उनकी सफलता में हाउसफुल २ (2012) और राउडी राठौर (2012) दोनों फ़िल्मों में ₹ 100 करोड़ (यूएस$18.2 मिलियन) और इसी तरह ओ माय गॉड जिसके वो निर्माता भी हैं, आदि फ़िल्में शामिल है। इसी तरह उन्होंने खिलाड़ी शृंखला की आठवीं फ़िल्म खिलाड़ी ७८६ भी बॉक्स-ऑफ़िस पर सफल रही।
अक्षय कुमार को प्राप्त पुरस्कारों और नामांकनों की सूची
यह भारतीय अभिनेता अक्षय कुमार को प्राप्त पुरस्कारों और नामांकनों की सूची है।
अक्षय कुमार (जन्म ९ सितम्बर १९६७ को राजीव हरी ओम भाटिया) भारतीय अभिनेता फ़िल्म निर्माता और युद्ध कला का कलाकार हैं। उन्होंने अब तक सैकड़ों हिन्दी फ़िल्मों में अभिनय किया है। उन्हें कई बार फ़िल्मफ़ेयर पुरस्कारों के लिए नामित किया गया और ३ बार उन्होंने ये पुरस्कार जीता। सन् २००८, २०११ और २०१३ में उन्होंने वर्ष के पुरुष सितारे का स्टारडस्ट पुरस्कार जीता।
वर्ष २००८ में, विंडसर विश्वविद्यालय ने भारतीय सिनेमा में उनके योगदानों के लिए कुमार को विधि में मानद डॉक्ट्रेट की उपाधि प्रदान की। अगले वर्ष उन्हें भारत सरकार ने पद्म श्री से पुरस्कृत किया। सिनेमा के क्षेत्र में उत्कृष्ट उपलब्धि के लिए कुमार को द एशियन अवार्ड से नवाज़ा गया।विजेता
विजेता
सिमों वूए
सिमों वूए (Simon Vouet ; १५९०-१६४९) फ्रांसीसी चित्रकार। इटली में चौदह वर्ष रहने के पश्चात् सिमों वूए फ्रांस वापस आया। सज्जात्मक चित्र बनाने में वह बड़ा निपुण था। धार्मिक आख्यानों पर उसने बड़े मार्मिक तथा रोचक चित्र बनाए हैं। वह अपने चित्रों में बड़े ही शीतल तथा कमनीय रंग लगाता था और उन्हें सुंदरता के साथ अलंकृत करता था। उसी के द्वारा फ्रांसीसी कला में शास्त्रीय वेनीशियन कला का सुमेल एक स्वस्थय रूप में पदार्पण करता है।
वीरचन्द्र प्रभु
वीरचंद्र प्रभु (सं. १४९० -) श्री नित्यानंद प्रभु के पुत्र थे। इन्होंने वैष्णवों का ऐसा नेतृत्व किया कि बंगाल में गौड़ीय समाज का बहुत प्रचार हुआ। इन्हें इतना सम्मान मिला कि यह भी 'प्रभु' कहे जाने लगे।
रीता फारिया
रीता फारिया पॉवेल (1945) मिस वर्ल्ड का खिताब जीतने वाली पहली भारतीय और एशियाई मूल की महिला हैं। वे पहली भारतीय मिस वर्ल्ड हैं, जिन्होने चिकित्सा शास्त्र में विशेषज्ञता हासिल की।
मुंबई में 1945 में जन्मी रीता पहली भारतीय और एशियाई मूल की महिला हैं जिन्होंने 1966 में मिस वर्ल्ड का टाइटिल जीता। एक साल मॉ‌डलिंग की ऊंचाइयों को छूने के बाद रीता ने डॉक्टरी की पढ़ाई पूरी की और इस क्षेत्र में अपना कैरियर बनाया। उन्होने मुंबई स्थित ग्रांट मेडिकल कॉलेज और सर जमशेदजी जीजाबाई ग्रुप ऑफ हॉस्पिटल से एम बी बी एस में स्नातक किया। उसके बाद वे किंग्स कॉलेज एवं अस्पताल, लंदन में उच्च अध्ययन हेतु चली गई। 1971 में उन्होने डेविड पॉवेल से शादी की और 1973 में दोनों डबलिन में रहने लगे, जहां उन्होने डोकटरी की प्रेक्टिस करना शुरू किया।
उन्होने दोबारा फैशन की दुनिया में 1998 में फेमिना मिस इंडिया की जज के तौर पर कमबैक किया। वे मिस वर्ल्ड प्रतियोगिता में भी बतौर जज शामिल हो चुकी हैं।
उनकी शादी 1971 में हुई। वर्तमान में वे डबलिन, आयरलैंड में अपने एंडोक्राइनोलॉजिस्ट पति डेविड पॉवेलके साथ रहती है। उनके दो बेटे और पाँच पोते-पोतियाँ हैं।
उद्दक रामपुत्त
उद्दक रामपुत् गौतम बुद्ध के समाकालीन एक योगी थे।
गृहत्याग करने के बाद सत्य की खोज में घूमते हुए बोधिसत्व सिद्धार्थ गौतम विख्यात योगी उद्दक रामपुत्त के आश्रम में पहुँचे। उद्दक रामपुत्त रूपावचर भूमि से ऊपर उठ, अपने समकालीन योगी आलार-कालाम की भाँति, अरूपाचर भूमि की समापत्ति प्राप्त कर विहार करते थे। सिद्धार्थ गौतम ने उस योग प्रक्रिया में शीघ्र ही सिद्धि का लाभ कर लिया और उसके ऊपर की बातें जाननी चाहीं। जब उद्दक और कुछ न बता सके तब सिद्धार्थ ने उनका साथ छोड़ दिया। बुद्धत्व लाभ करने के बाद भगवान बुद्ध ने सर्वप्रथम उद्दक रामपुत्त और आलारकालाम को उपदेश देने का संकल्प किया; किंतु तब वे जीवित न थे।
उद्योतकर
उद्योतकर (६३५ ई.) न्याय दर्शन के आचार्य थे। गौतम के न्यायशास्त्र पर वात्स्यायन का भाष्य था। बौद्ध दार्शनिक दिंनाग ने अपने प्रमाणसमुच्चय में इस भाष्य की बड़ी आलोचना की। उद्योतकर ने वात्स्यायन भाष्य पर वार्तिक लिखकर न्यायशास्त्र की दृष्टि से बौद्धों का खंडन किया। इनके वार्तिक पर वाचस्पति मिश्र ने तात्पर्यटीका लिखकर बौद्धों के तर्कपंक से उद्योतकर की वाणी का उद्धार किया। सुबन्धु द्वारा रचित वासवदत्ता में उद्योतकर को न्यायदर्शन का उद्धारक बताया गया है।
उंच्छवृत्ति
उंच्छवृत्ति एक निर्धन ब्राह्मण था जिसका वर्णन जैमिनि अश्वमेध तथा महाभारत में प्राप्य है।
उंच्छवृत्ति बहुत गरीब था। एकबार कई दिनों के बाद एक दिन इसे भिक्षा मे सेर भर सत्तू मिला। अग्नि तथा ब्राह्मण का भाग निकालने के पश्चात् इसने शेष सत्तू अपने पूत्रों तथा पत्नी में बराबर बराबर बाँट दिया। यह स्वयं खाना शुरू करे, इतने में धर्मराज ब्राह्मण रूप में आए और खाने के लिए मॉगने लगे। इसने अपना हिस्सा उन्हें दे दिया। भूख न मिटने पर इसने क्रमश: अपनी पत्नी तथा पुत्रों के हिस्से भी धर्मराज को दे दिए। इससे प्रसन्न धर्म सकुटुंब और संदेह इस ब्राह्मण को स्वर्ग ले गए। सत्तू के जो कण भूमि पर गिर गए थे उनपर एक नेवला आकर लोट गया। इससे उसका आधा शरीर सुवर्णमय हो गया। आगे चलकर वही नेवला धर्मराज युधिष्ठिर के यज्ञ में अपने शरीर का शेष भाग भी स्वर्णमय बनाने की इच्छा से गया, परंतु उसकी इच्छा पूरी न हो सकी।
वैसे 'उंच्छवृत्ति' का अर्थ है अनायास मिल जानेवाले अन्नकणों को चुन चुनकर जीवनयापन करना।
जी भुवराघन
जी॰ भुवराघवन ( – 23 फ़रवरी 2014) एक भारतीय राजनीतिज्ञ थे। वो तमिलनाडु विधानसभा में विधायक रह चुके हैं। वो तमिलनाडु विधान सभा के लिए 1962 और 1967 के चुनावों में भारतीय राष्ट्रीय कांग्रेस के उम्मीदवार के रूप में और 1989 के चुनावों में जनता पार्टी के सदस्य के रूप में चुने गये। वो १९६० में के॰ कामराज मंत्रिमंडल में मंत्री भी रहे। उस समय वो तमिलनाडु के सबसे युवा मंत्री थे। वो कडलूर से लोकसभा के लिए भी निर्वाचित हुये। २३ फ़रवरी २०१४ को उनका निधन हो गया।
हाईवे (२०१४ बंगाली फ़िल्म)
हाईवे एक आगामी बंगाली फ़िल्म है जिसका निर्देशन सुदिप्तो चट्टोपाध्याय कर रहे हैं और इसका निर्माण सुरिन्दर फ़िल्म्स के बैनर तले हो रहा है। फ़िल्म में मुख्य भूमिका में कोयल मलिक और प्रमब्रत चटर्जी हैं। फ़िल्म का संगीत अनुपम रॉय द्वारा तैयार किया गया।
फ़िल्म की कहानी दो व्यक्तियों के ईर्द्ध-गिर्द्ध घुमती है जो हाईवे (राजमार्ग) पर एक दूसरे के सम्पर्क में आते हैं जो एक दूसरे के जीवन में बहुत ही सार्थक स्थिति होती है और एक दूसरे की उत्थान और पतन के गवाह बनते हैं। उनकी प्रेम कहानी में विभिन्न मोड़ आते हैं।
अली अब्बास ज़फ़र
अली अब्बास ज़फ़र एक भारतीय फ़िल्म अभिनेता, निर्देशक, कथानक लेखक और कला निर्देशक हैं। उन्हें "मेरे ब्रदर की दुल्हन" के निर्देशन के लिए जाना जाता है। ज़फ़र की पहली वेब सीरीज़ तांडव, जो एक राजनीतिक ड्रामा है जिसमें सैफ़ अली ख़ान एक शक्तिशाली राजनेता की भूमिका निभाएंगे, जो 15 जनवरी 2021 को प्राइम वीडियो पर दिखाई देगा। इस 9 एपिसोड की श्रृंखला में डिंपल कपाड़िया, सुनील ग्रोवर, कुमुद मिश्रा, तिग्मांशु धूलिया, मोहम्मद जीशान अय्यूब, गौहर खान, सारा जेन डायस, कृतिका कामरा, डिनो मोरिया, संध्या मृदुल, अमायरा दस्तूर, और अनूप सोनी भी होंगे।
हज़ेम बबलावी
हज़ेम अब्देल अज़ीज़ अल बबलावी ("एल बबलावी" भी;   ; जन्म 17 अक्टूबर 1936) मिश्र के अर्थशास्त्री और राजनीतिज्ञ हैं जो २०१३ से मिश्र के सैना समर्थित राष्ट्रपति हैं। इससे पहले २०११ में वो मिश्र के वितमंत्री और उप-प्रधानमंत्री भी रह चुके हैं। जुलाई २०१३ के मिश्र के सैन्य तख्तापलट में मुहम्मद मुर्सी को हटाये जाने के बाद बबलावी का नाम अन्तरिम प्रधानमंत्री के लिए चुना गया था। २४ फ़रवरी २०१४ को बबलावी ने इस्तीफ़ा दे दिया।
योवेरी मुसेवेनी
योवेरी मुसेवेनी (; जन्म 15 अगस्त (लगभग) 1944) युगाण्डा के राजनीतिज्ञ हैं। वो २९ जनवरी १९८६ से युगाण्डा के राष्ट्रपति हैं।
राष्ट्रपति मुसेवेनी ने दशकों से विद्रोही गतिविधि और गृह युद्ध में उलझे यूगांडा में स्थिरता और आर्थिक विकास लाने का काम किया है। उनका कार्यकाल अफ्रीका में एचआईवी/ एड्स के लिए सबसे प्रभावी राष्ट्रीय प्रतिक्रियाओं में से एक रहा है।
कर्णम मल्लेश्वरी
कर्णम मल्लेश्वरी (जन्म: 1 जून 1975) भारत की महिला भारोत्तोलक (वेटलिफ़्टर) हैं। वे ओलम्पिक खेलों में कांस्य पदक जीतने वाली प्रथम महिला खिलाड़ी हैं।
कर्णम मल्लेश्वरी का जन्म 1 जून,1975 को श्रीकाकुलम, आंध्र प्रदेश में हुआ था। उन्होने अपने करियर की शुरुआत जूनियर वेटलिफ्टिंग चैंपियनशिप से की, जहां उन्होंने नंबर एक पायदान पर कब्जा किया। 1992 के एशियन चैंपियनशिप में मल्लेश्वरी ने 3 रजत पदक जीते। वैसे तो उन्होंने विश्व चैंपियनशिप में 3 कांस्य पदक पर कब्जा किया है, किन्तु उनकी को सबसे बड़ी कामयाबी 2000 के सिडनी ओलंपिक में मिली, जहां उन्होने कांस्य पर कब्जा किया और इसी पदक के साथ वे ओलंपिक में पदक जीतने वाली पहली भारतीय महिला बनी।
मल्लेश्वरी ने 1997 में शादी की और प्रतिस्पर्धी वजन उठाने से अल्प विराम हेतु यमुनानगर, हरियाणा चली आई। 1998 में बैंकाक एशियाई खेलों में भाग लेने के लेए जब लौटी तो रजत पदक जीता। हालांकि, वे 1999 के एथेंस विश्व भारोत्तोलन चैंपियनशिप में पदक जीतने में असमर्थ रही, किन्तु 2000 के लिए भारत की ओलिंपिक टीम में विवाद के बावजूद उन्होने कांस्य पदक पर कब्जा जमाया।
चकती का क्षेत्रफल
चकती का क्षेत्रफल और सामान्यतः जिसे "r" त्रिज्या के वृत्त का क्षेत्रफल भी कहा जाता है, πr होता है। यहाँ प्रतीक π (यूनानी वर्ण पाई) वृत्त की परिधि और उसके व्यास अथवा वृत्त के क्षेत्रफल और उसकी त्रिज्या के वर्ग के अनुपात के बराबर होता है।
सहभागी लोकतंत्र
सहभागी लोकतंत्र (Participatory democracy) उस प्रक्रिया का नाम है जो किसी राजनैतिक प्रणाली के संचालन एवं निदेशन में लोगों की भरपूर सहभागिता पर जोर देती है। वैसे 'लोकतंत्र' का आधार ही 'लोक' (लोग) हैं और सभी लोकतंत्र साझेदारी पर ही आधारित हैं किन्तु फिर भी 'सहभागी लोकतंत्र' सामान्य सहभागिता के बजाय कहीं अधिक सहभागिता की बात करती है।
सहभागी लोकतंत्र पर निबंध-https://www.myhindilekh.in/essay-on-participatory-democracy/
मैवंद की मलाला
मलाला क़न्दहार के करीब एक जगह मैवंद से सम्बंध रखनेवाली एक पश्तून स्त्री थी | इतिहास में मैवंद-युद्ध (जंग) (27 जुलाई 1880) के कारण से याद की जाती है क्योंकि मलाला ने पश्तूनों को उस समय प्रोत्साहित किया जब वह अंग्रेज़ सेना के विरुध लड़ रहे थे | युद्ध एक ऐसे समय पर हुआ जब मलाला की शादी तय हो चुकी थी। युद्ध में उसके मंगेतर और पिता भी शामिल थे। उस समय प्रचलित प्रथा के हिसाब से मलाला घायलों की देख-रेख करना शुरू कर चुकी थी। युद्ध में जब अंग्रेज़ों ने ज़ोर पकड़ा तो मलाला अपनी भाषा में शेर गाकर लोगों को लड़ने के लिए उभारने लगी। एक समय पर अंग्रेज़ों ने पश्तून झंडे को थामे आदमी को मार डाला तो मलाला ने झंडा अपने हाथों में लिया और रणभूमि में कूद पड़ी यहाँ तक कि उसे शहीद कर दिया गया। उस समय से मलाला एक लोकप्रिय नाम बन गया। पाकिस्तान में स्त्री-शिक्षा समर्थक मलाला यूसुफ़ज़ई का नाम भी इसी वीर महिला पर रखा गया है।
मेडन्स होटल, दिल्ली
दिल्ली का मेडन्स होटल जिसे कि ओबेरॉय मेडन्स होटल के नाम से भी जाना जाता है, जिसे कि प्रारंभ में मेडन्स मेट्रोपोलिटन होटल के नाम से जाना जाता था, दिल्ली के सिविल लाइन प्रखंड में एक ऐतिहासिक विरासत वाला होटल हैं। यह वही स्थान है जहाँ पर ब्रिटिश राज के दौरान सभी ब्रिटिश शैली वाले होटल हुआ करते थे, तथा सभी ब्रिटिश अधिकारी यहीं ठहरा करते थे। वास्तविक होटल (मेट्रोपोलिटन होटल) साझा रूप से दो अंग्रेज भाइयों, मेडन बंधुओं के द्वारा, १९८४ के बाद से संचालित किया जाता था, तथा अपनी वर्तमान स्थिति में सन १९०२ के बाद से जे. मेडन के द्वारा संचालित किया जाता था। सब लोगों का सर्वसहमति से मानना था की यह होटल दिल्ली का सर्व श्रेष्ठ होटल है। १९०३ में जब लार्ड कर्ज़न के द्वारा राज्याभिषेक दरबार किया गया था, जो कि एडवर्ड सातवें के भारत के शासक बनने की खुशी में था, उस समय मेट्रोपोलिटन होटल दिल्ली में निवास के लिए सबसे अधिक चलन में तथा सबसे अधिक महंगा था।
आज यह होटल ओबेरॉय होटल्स एंड चैन का एक हिस्सा है।
इस होटल में भोजन के लिए तीन कक्षों की व्यवस्था है जिनके नाम निम्नवत हैं-
जिनमें से कर्ज़न रूम की दीवालों को ७० से अधिक अद्वितीय एवं अनोखे चित्रों के द्वारा सुसज्जित किया गया है। यहाँ पर योरोपियन एवं भारतीय खाने परोसे जाते हैं। वहीँ दि गार्डन टेरेस एक अनौपचारिक कॉफी शॉप है जिसके अन्दर एक सुन्दर कोर्टयार्ड है। यहाँ का वातावरण बहुत ही सुहावना होता है तथा पुस्तकें पढने एवं वार्तालाप के लिए आदर्श है। दि कावलरी बार एक प्रारंभिक १९वीं शताब्दी का बार है जिसमें की आदेशों के अनुसार पेय पदार्थ परोसे जाते हैं।
इस होटल में निवास के लिए निम्नवत चार प्रकार के कक्षों की व्यवस्था है-
इनमें अतिथि अपनी रूचि एवं जरूरतों के अनुसार चयन कर सकते हैं।
सभी कक्ष केन्द्रीय रूप से वातानुकूलित हैं, तथा व्यक्तिगत कक्ष तापमान परिवर्तन आदि विशेषताओं वाले हैं, जिनमें से कि मिनी बार, २४ घंटा सेटेलाईट चैनल, वायरलेस इन्टरनेट, डायरेक्ट डायल टेलीफोन आदि शामिल हैं।
उपहार स्वरुप प्रदत्त सामग्री में  इस होटल में सेमिनार एवं कांफ्रेंस आदि के लिए उन्नत तकनीकी से भरपूर कमरों के पुख्ता इंतजाम किये गए हैं। इन कक्षों में द्रश्य श्रव्य प्रसारण के लिए साधन भी मुहैया कराये जाते हैं तथा सहायता के लिए हरदम कर्मचारी गण मौजूद रहते हैं।
भारत के नौसेनाध्यक्ष
The Chief of the Naval Staff is the commander and typically the highest-ranking officer in the Indian Navy. The position is abbreviated CNS in Indian Navy cables and communication. The rank associated with the position is usually that of Admiral.
The current Chief of the Naval Staff is Admiral D K Joshi, who took office on 31 अगस्त 2012. replaced Admiral Nirmal Kumar Verma on 31 अगस्त 2012. Taking moral responsibility for the accidents and incidents which have taken place during the past few months, the Chief of Naval Staff Admiral D.K. Joshi on 26-02-2014 resigned from the post of Navy Chief. Vice Chief of Naval Staff Vice Admiral R.K. Dhowan should take over as the Acting Chief till a regular Chief is appointed.
The office the Chief of the Naval Staff was created by "The Commanders-In-Chief (Change in Designation) Act" of the Indian Parliament in 1955, replacing the erstwhile office of the Commander-in-Chief, Indian Navy. The office is based at South Block in Raisina Hill, Old Kondli.
Appointments to the office are made by the President of India. The Chief of the Naval Staff generally reaches superannuation upon serving three years or at the age of 62, whichever is earlier.
भारत की स्वतंत्रता के बाद से इस पद को सुशोभित करने वाले महानुभावों की सूची इस प्रकार है।
|| मई 31, 2019 || -||
सोनिका मल्होत्रा कंधारी
सोनिका मल्होत्रा कंधारी एम॰बी॰डी॰ औद्योगिक समूह की डायरेक्टर तथा डेमोक्रेटिक वर्ल्ड मैगजीन की समूह संपादक हैं। पिछले 15 सालों से हिंदी में प्रकाशित हो रही इस पत्रिका को अंग्रेजी में शुरू करने में इनकी महत्वपूर्ण भूमिका है।
संगीता पेंडुरकर
संगीता पेंडुरकर भारत की एक प्रमुख महिला उद्यमी हैं। वर्तमान में वे कैलोग्स इंडिया कंपनी इंडिया प्रा. लिमिटेड में प्रबंध निदेशक के पद पर कार्यरत हैं। वे कोका कोला की उपाध्यक्ष (रणनीतिक) रह चुकी हैं। उसके पूर्व वे एचएसबीसी मिड्ल इस्ट लिमिटेड से जुड़ी थी।
गोविन्द बल्लभ पंत सागर
गोविन्द बल्लभ पंत सागर सोनभद्र जिले के पिपरी नामक स्थान पर निर्मित है। यह करीब 70 वर्ग मील में फैला हुआ है। यह भारत की सबसे बड़ी कृत्रिम झील है।
सावित्रि नौटियाल काला 'सवि'
श्रीमती सावित्री नौटियाल काला ३५ वर्ष राजकीय विद्यालयों में सेवा कार्य के पश्चात वरिष्ठ प्रवक्ता के रूप में केंद्रीय विद्यालय (एफ.आर.आई) से सेवा निवृत है | देहरादून जनपद की एक जानी मानी चर्चित वरिष्ठ साहित्यकार एवं समाज सेविका है |आठ कविता संग्रह तथा तीन कहानी संग्रह प्रकाशित है। सावित्रीजी 'सवि' के उपनाम से लेखन कार्य करती है | जनपद की विभिन्न सामाजिक संस्थाओं से आपका जुड़ाव रहा है | आप मूलतः शिक्षक होने के साथ-साथ महिलाओं की विधि सलाहकार भी है | आप जनपद की कई संस्थाओं द्वारा सेवा रत्न, सेवा भूषण, लेखन मित्र, साहित्य अदब, नागरिक अभिनन्दन, मानव तथा साहित्य सेवा सम्मान, व्याख्यान प्रतिभागिता सम्मान, निरंतर सचित्र सृजन सम्मानित है|
आजीवन सदस्यता द्वारा आप का अखिल भारतीय गढ़वाल सभा, यूनिवर्सिटी वूमेन एसोसिएशन, वरिष्ठ नागरिक कल्याण समिति उत्तराखंड, नवाभिव्यक्ति, हिंदी साहित्य समिति, रूल ऑफ़ द सोसाइटी, केदारखंड सांस्कृतिक न्यास मसूरी, अखिल भारतीय महिला आश्रम देहरादून में अतूल्य योगदान है |
माइकल नबील सनद
माइकल नबील सनद (,; जन्म: 1 अक्टूबर 1985, असयुत,मिस्र) एक राजनीतिक कार्यकर्ता और ब्लॉगर है। उन्होंने 2009 में असिऊत विश्वविद्यालय से पशु चिकित्सा में अपनी स्नातक डिग्री प्राप्त की और संप्रति एरफ़र्ट विश्वविद्यालय, जर्मनी के अंतर्गत विली ब्रांट स्कूल में स्नात्त्कोत्तर कक्षा में अध्ययनरत हैं। वे मिस्र में उदार लोकतांत्रिक मूल्यों को प्रोत्साहित करने के लिए जाना जाते हैं। साथ ही मिस्र और इसराइल के बीच शांतिपूर्ण संबंधों के पक्षधर है।
9 अप्रैल 2009 को नाबिल ने "नो टू कम्प्ल्सरी मिलिटरी सर्विस" आंदोलन की स्थापना की। अक्टूबर 2010 में उन्होंने सैन्य सेवा से मुक्त रखे जाने की मांग करते हुए एक ब्लॉग पोस्ट लिखा था। उसके पश्चात सैन्य पुलिस ने 12 नवम्बर 2010 को उन्हे गिरफ्तार कर लिया, लेकिन अगले ही दिन रिहा कर दिया गया और अंतत: उन्हे चिकित्सा के आधार पर सेवा से मुक्त कर दिया गया। उन्होने सक्रिय रूप से मिस्र क्रांति में भाग लिया। 4 फ़रवरी 2011 को सैन्य पुलिस ने उन्हे गिरफ्तार कर उनके ऊपर काफी अत्याचार किया, लेकिन 27 घंटे बाद उन्हे फिर रिहा कर दिया। 28 मार्च 2011 को सैना ने फिर से लगभग उन्हे उनके घर में गिरफ्तार कर लिया। 10 अप्रैल 2011 को सैन्य अदालत ने नबील को अपनी पोस्ट - "सेना और लोग एक हाथ कभी नहीं थे" में "सेना का अपमान" करने के आरोप में तीन साल के कारावास की सजा सुनाई। उन्हे सभ्य भोजन के उपयोग से इनकार कर दिया गया और कीट से लदी बिस्तर पर सोने और गंदे पानी में स्नान करने के लिए मजबूर किया गया। 23 अगस्त 2011 में उन्होंने भूख हड़ताल शुरू कर दी जिसके दौरान वे दो बार कोमा में गए और कई मौकों पर वे मौत के बेहद करीब देखे गए। 14 दिसम्बर 2011 में रिहा करने की अपील के बावजूद, मिस्र के सर्वोच्च सैन्य अदालत ने उनकी सजा कम कर के दो साल कर दी। सामाजिक मीडिया के माध्यम से घोषणा की गयी कि 29 दिसम्बर 2011 को तहरीर स्क्वायर में माइकल नबील के कारावास के खिलाफ प्रदर्शनी की जाएगी। आखिर में नबील को 23 जनवरी 2012 में सैन्य शासक परिषद ने रिहा कर दिया।
इलेक्ट्रानिक अवयवों का वर्ण संकेतन
वर्ण संकेतन (color coding) का प्रयोग प्रतिरोधक तथा कुछ अन्य इलेक्ट्रानिक अवयवों का मान या रेटिंग दर्शाने के लिए किया जाता है। इस संकेतन का विकास १९२० के दशक में रेडियो मैनुफैक्चरर्स एशोसिएशन द्वारा किया गया था। इसे "EIA-RS-279" के नाम से प्रकाशित किया गया था। वर्तमान अन्तरराष्ट्रीय मानक IEC 60062 है।
छोटे इलेक्ट्रानिक अवयवों का मान एवं रेटिंग को संख्या के रूप में सीधे लिखने के बजाय वर्ण-संकेतों के रूप में लिखने के कुछ लाभ हैं, जैसे बहुत छोटी संख्याओं के रूप में लिखने की कठिनाई तथा उसे पढ़ पाने की कठिनाई। किन्तु इसकी कुछ हानियाँ भी हैं, जैसे वर्णांध व्यक्ति के लिये वर्ण संकेत पढ़ना कठिन है।
प्रतिरोध पर कई रंगीन पट्टियाँ बनी होती हैं। पट्टियों की संख्या कम से कम ३ होती है। बाँये से दाँये क्रम को सही पहचानने के लिये C और D पट्टियों के बीच अपेक्षाकृत अधिक दूरी रखी गयी होती है।किसी प्रतिरोध में चार पट्टियाँ हैं- क्रमशः पीला, बैंगनी, लाल और सुनहरा। इस प्रकार इन पट्टियों के संगत आंकिक मान क्रमशः ४, ७, २ हैं तथा सुनहरा रंग ५% सह्यता इंगित करता है। इस प्रकार इस प्रतिरोध का मान ४७ x१० ओम अर्थात ४७०० ओम है। चूंकि इसकी सह्यता ५% है अतः इस प्रतिरोध का वास्तविक मान 4,465 तथा 4,935 ओम के बीच में कुछ भी हो सकता है।
EN 60062:2005 के अनुसार मानक वर्ण-कूटन का अभिप्राय निम्नलिखित प्रकार से निकाला जायेगा-
ऊपर से नीचे:
संधारित्रों (Capacitors) की कोडिंग के लिये 4 या अधिक रंगीन पट्टियों या रंगीन बिन्दुओं का उपयोग किया जा सकता है। पहली दो पट्टियाँ या बिन्दु प्रथम दो सार्थक अंक के लिये होते हैं, तीसरी पट्टी दशमलव गुणक होती है। इस प्रकार प्राप्त मान पिकोफैराड में आता है। यदि 3 से अधिक पट्टियाँ हों तो उनके अर्थ भिन्न-भिन्न तरह के संधारित्रों के लिये भिन्न-भिन्न होते हैं।सिरैमिक संधारित्रों पर बनी हुई अतिरिक्त पट्टियाँ वोल्टेज रेटिंग क्लास और ताप गुणांक का मान बताती हैं।
वैद्युत अवयव
वैद्युत अवयवयों (electrical elements) की संकल्पना (कांसेप्ट) वैद्युत नेटवर्कों के विश्लेषण में प्रयुक्त होती है। इसको वास्तविक 'वैद्युत अवयव' अथवा वास्तविक एलेक्ट्रॉनिक अवयव के बजाय 'आदर्श वैद्युत अवयव' समझना चाहिये।
किसी भी वैद्युत नेटवर्क को मॉडल करने के लिये उसे विद्युत के सरलतम् अवयव के नेटवर्क के रूप में अभिव्यक्त किया जा सकता है। ध्यान देने की बात है कि व्यावहारिक/भौतिक रूप से 'विद्युत अवयवों' का कोई अस्तित्व नहीं है। इनकी संकल्पना कुछ विद्युत के आदर्श, सरलीकृत अवयवों के रूप में की गयी है। एक या कुछ वैद्युत अवयवों की सहायता से किसी भी भौतिक (फिजिकल) एलेक्ट्रॉनिक अवयव को निरुपित किया जा सकता है।
किसी भी परिपथ के ४ मुख्य चर (variables) होते हैं -
इन चार चरों का विचार करते हुए, केवल नौ (९) वैद्युत अवयवों के द्वारा किसी भी रैखिक परिपथ को निरूपित करना सम्भव है।
भारतीय इतिहास पर आधारित टीवी कार्यक्रम
यहाँ टीवी के उन कार्यक्रमों की सूची दी गयी है जो भारत के इतिहास पर आधारित हैं।
पि. के. अब्दुल अज़ीज़
पी.के. अब्दुल अज़ीज़ का जन्म केरल के तोडुपुज़ा (तोडुपुजा) में १८ जनवरी १९४७ हुई। वह पारिस्थितिकी एव्ं जैव विविधता में एक वैज्ञानिक और जो भारत से एक अकादमिक है ७७ शोध पत्र प्रकाशित किया गया। कोचीन विज्ञान और प्रौद्योगिकी विश्वविद्यालयऔर अलीगढ़ मुस्लिम विश्वविद्यालय के कुलपति होकर काम किए थे। उन्होंने वर्तमान में यूनिवर्सिटी ऑफ साइंस एंड टेक्नोलॉजी मेघालय(USTM) के कुलपति के रूप में शामिल हुए| और उन्होंने केरल सरकार द्वारा स्कूल शिक्षा के लिए पाठ्यक्रम में संशोधन के लिए विशेषज्ञ समिति का अध्यक्ष रूप में नियुक्त किया।
वह केरल विश्वविद्यालयसे जलीय जीव विज्ञान और मत्स्य पालन विभाग से एक D.Sc, और पारिस्थितिकीय (2002)[पीएचडी]](1978) प्राप्त किया।
उन्होंने १९९३-२००२ के दौरान अध्यक्ष होकर उनके नेतृत्व में सऊदी अरब के पारिस्थितिकीय समुद्री जीव विज्ञान विभाग में खारा पानी रूपांतरण निगम [जल आपूर्ति और स्वच्छता] में अनुसंधान एवं विकास केन्द्र को चलाया था।
उन्होंने केरल विश्वविद्यालय और केरल कृषि विश्वविद्यालय में प्रोफेसर थे। उसके बाद उन्होंने कोचीन विज्ञान एवं प्रौद्योगिकी विश्वविद्यालय कुलपति होकर केन्द्र को चलाया।
वह अलीगढ़ मुस्लिम विश्वविद्यालय ११ जून २००७ से १७ जनवरी २०१२ तक कुलपति ,विस्कॉन्सिन विश्वविद्यालय, क्लीवलैंड विश्वविद्यालय, अटलांटा विश्वविद्यालय, जॉन्स हॉपकिन्स विश्वविद्यालय और न्यूयार्क विश्वविद्यालय के साथ करारनामों पर हस्ताक्षर किए।
एन किरण कुमार रेड्डी
नल्लारि किरण कुमार रेड्डी (जन्म १३ सितंबर १९६०, हैदराबाद मे) एक भारतीय राजनीतिक नेता है और आन्ध्रप्रदेश के वर्तमान केरटेकर मुख्यमंत्री है। ये चार बार आन्ध्रप्रदेश विधान सभा के लिए चुने गए। फरवरी २०१४ में तेलंगाणा राज्य के घोशणा के बाद इन्होनें कांग्रेस से इस्तेफा दे दिया। किरण कुमार रेड्डी के माता पिता सरोजम्मा और एन अमरनाथ रेड्डी है। अमरनाथ रेड्डी भी कांग्रेस पार्टी के सदस्य रहे है और पीवी नरसिंहाराव के कार्यकाल मे क्याबिनेट मंत्री रह चुके है। अमरनाथ रेड्डी इंदिरा गांधी एवं पीवी नरसिंहा राव के अत्यंत निकट विश्वासी माने जाते है। इनका परिवार चित्तूर जिला के कलिकिरि के निकट नगरिपल्ले गांव से है। किरण की पढाई हैदराबाद पब्लिक स्कूल से हुई थी और प्रीयूनिवर्सिटी (इंटर) सेयिंट जान्स जूनियर कालेज हैदराबाद से। निजाम कालेज से बी.काम की और उस्मानिया यूनिवर्सिटी के वकालत कालेज से एलएलबी की। ये हैदराबाद के अंडर-२२ सौत जोन यूनिवर्सिटीस और उस्मानिया यूनिवर्सिटी के क्रिकेट टीम कप्तान रह चुके है। इन्होने कुछ दिन के लिए चन्नै स्थित बीसेंट थियसाफिकल स्कूल मे भी विद्याध्ययन किया। किरण रेड्डी पहली बार १९८९ मई उनके पिता के मृत्यु के बाद, आन्ध्रप्रदेश विधान सभा के लिए चुने गए। १९८९, १९९९ और २००४ मे वयल्पाडु से जीते। १९९४ मे जब कांग्रेस चित्तूर जिले मे नाममात्र न रहा, ये हार गए। २००९ मे पीलेरु से चुनाव जीता। ये वैएस राजशेखररेड्डी के अनुयायी माने जाते है। २००४ से लेकर ५ वर्षो के लिए ये चीफ विप रहे। उसके बाद ये विधानसभा के सभापति बने।
आन्ध्रप्रदेश असेंब्ली के तेरहवे सत्र के सभापति के रूप मे किरण रेड्डी जून २००९ मे चुने गए। इनके चुनाव का समर्धन वैएस राजशेखररेड्डी, प्रजा राज्यम पार्टी के चिरंजीवि, एऐएमऐएम के नेत अकबरुद्दीन ओवैसी और असदुद्दीन ओवैसी ने की।
स्थावर सम्पदा
भूमि तथा उसके उपर स्थित भवन आदि को सम्मिलित रूप से स्थावर सम्पदा (Real estate) कहते हैं। इसमें प्राकृतिक संसाधन जैसे फसलें, खनिज, जल, अचल सम्पत्तियाँ आदि भी सम्मिलित हैं। इसको हिन्दी में भूमि-भवन, भू-सम्पदा, अचल सम्पदा, जमीन-जायजाद आदि नामों से भी जाना जाता है।
रियल एस्टेट में बनाएं करियर करियर के तौर पर रियल एस्टेट को सिर्फ प्रॉपर्टी डीलर या कमीशन एजेंट्स के रूप में ही देखा जाता है, लेकिन आज इस क्षेत्र में नौकरियों की भरमार है। इस क्षेत्र में घर, ऑफिस, इंडस्ट्रियल प्रॉपर्टी और कॉरपोरेट फार्मलैंड की खरीद और बिक्री करने के अतिरिक्त प्रॉपर्टी प्रबंधन, प्रॉपर्टी मैनेजर, फैसेलिटीज मैनेजर, रिएल एस्टेट इंवेस्टमेंट कंस्लटेंट, भूमि विकास, बैंकों की मॉरगेज सर्विस, शहरी प्लानिंग, रियल एस्टेट काउंसलिंग, प्रॉपर्टी का मूल्य आकलन और रिसर्च भी शामिल हैं।
रियल एस्टेट में करियर ऑप्शंस
रेसिडेंशियल रिएल एस्टेट ब्रोकर: ऐसा ब्रोकर जो रेसिडेंशियल प्रॉपर्टी को खरीदने और बेचने का काम करता है। कमर्शियल रियल एस्टेट ब्रोकर: ऐसा ब्रोकर जो होटल, ऑफिस, कमर्शियल बिल्डिंग को खरीदने और बेचने का काम करता हो. यही नहीं, इसके लिए उसे मार्केट की अच्छी नॉलेज होना जरूरी है.
रियल एस्टेट इंवेस्टमेंट कंस्लटेंट: ये कंस्लटेंट लोगों को उनकी प्रॉपर्टी इंवेस्ट करने में सलाह देते हैं. इन्हें रियल एस्टेट मार्केट की काफी गहरी जानकारी होती है.
प्रॉपर्टी मैनेजर: ये मैनेजर किसी प्रोफेशनल प्रॉपर्टी मैनेजमेंट फर्म के पार्ट होते हैं और किसी की इंवेस्टमेंट प्रॉपर्टी की देखभाल करते हैं. प्रॉपर्टी किराए, लीज पर लेना और कस्टमर्स से डील करना इनका काम होता है. इसके लिए आपको अच्छे से नेगोसिएशन करना आना चाहिए.
फैसेलिटीज मैनेजर: फैसेलिटीज मैनेजर का कॉंसेप्ट बड़े-बड़े रिएल एस्टेट प्रोजेक्ट से जुड़ा है. इनका काम बड़े-बड़े रेसिडेंशिएल टाउनशिप, मॉल्स, ऑफिस बिल्डिंग की बिक्री में ज्यादा से ज्यादा लाभ दिलाना होता है.
रियल एस्टेट एनालिस्ट: रियल एस्टेट एनालिस्ट का काम लोगों को निवेश के लिए बेहतर लोकेशन, जमीन या अन्य प्रॉपर्टी के बारे में सूचनाएं और जानकारियां देना है. इस तरह की जानकारियों को ब्रोकरेज हाउस अपने बड़े क्लाइंट्स को देकर लाभ उठाते हैं.
शादी के साइड इफ़ेक्ट्स
शादी के साइड इफ़ेक्ट्स (हिन्दी: "विवाह के दुष्प्रभाव") एक हास्य हिन्दी फ़िल्म है। फ़िल्म का निर्देशन साकेत चौधरी ने किया है जिसमें अभिनय फ़रहान अख्तर, विद्या बालन, राम कपूर, वीर दास और हरिहरन ने किया है। फ़िल्म के निर्माता बालाजी मोशन पिक्चर्स और प्रीतीश नंदी कम्युनिकेशंस हैं। फ़िल्म २८ फ़रवरी २०१४ को समीक्षकों से अच्छी समालोचनाओं के साथ जारी हुई।
फ़िल्म में एक युवा युगल सिद्धार्थ रॉय उर्फ़ सिड (फ़रहान अख़्तर) और तृषा (विद्या बालन) सुखी वैवाहिक जीवन बिता रहे थे। एक दिन पता चलता है कि तृषा गर्भवती है। तृषा और सिड दोनों ही इस अवस्था के लिए तैयार नहीं थे। सिड एक संघर्षरत संगीतकार है और तृषा भी नौकरीपेशा है। इस वजह से वो पहले तो गर्भपात के बारे में सोचते हैं क्योंकि दोनों ही नहीं चाहते कि अभी बच्चा हो लेकिन बाद में वो अपना इरादा बदल देते हैं। दोनों की एक बच्ची होती है जिसका नाम 'मिली' है और बच्ची के जन्म के बाद सिड काफ़ी परेशान रहने लगता है। बच्ची की देखभाल के लिए तृषा अपनी नौकरी छोड़ देती है और ऐसी उम्मीद भी करती है कि सिड भी बच्ची के पालन-पोषण में पूरा योगदान दे।फ़िल्म के संगीत निर्देशक प्रीतम चक्रबर्ती और संगीतकार अमिताभ भट्टाचार्य हैं। मिकी मकक्लेरी गीत "आहिस्ता आहिस्ता" के अतिथि संगीतज्ञ हैं।
बालाजी मोशन पिक्चर्स
बालाजी मोशन पिक्चर्स बालाजी टेलीफ़िल्म्स की एक समकक्ष एवं सहयोगी कम्पनी है जिसने २००२ में भारतीय चालित चलचित्रों के व्यवसाय में प्रवेश किया।
नीचे सूचित लिस्ट बालाजी मोशन पिक्चर्स द्वारा निर्माण चलचित्रों की हे।
चाल
प्रतिदिन के जीवन में और शुद्ध गतिकी में किसी वस्तु की "चाल" इसके वेग (इसकी स्थिति में परिवर्तन की दर) का परिमाण है; अतः यह एक अदिश राशि है। किसी वस्तु की औसत चाल उस वस्तु द्वारा चली गई कुल दूरी में लगने वाले समय से भाजित करने पर प्राप्त भागफल का मान है; ताक्षणिक चाल, औसत चाल का परिसिमा मान है जिसमें समयान्तराल शून्य की ओर अग्रसर हो।
किसी वस्तु द्वारा अकांक समय में चली गई दूरी को चल कहते है
speed
कट्टाप्पना
कट्टाप्पना (Kattappana) भारत के केरल राज्य के इडुक्की ज़िले में स्थित एक नगर है। भारत का राष्ट्रीय राजमार्ग १८५ यहाँ से गुज़रता है।
कट्टाप्पना सहयाद्री (या पश्चिमी घाट) में समुद्र स्तर से २६६० फीट ऊपर स्थित एक शहर है, जो केरल के मसाले राजधानी के रूप में जाना जाता है। यह इडुक्की जिले के मुख्य वाणिज्यिक शहर और विशेष रूप से इलायची और काली मिर्च के लिए एक मसाले व्यापार केंद्र है। शहर पहाड़ों, झीलों, वन, वन्य जीवन और मसाले बागानें (इलायची, काली मिर्च, कॉफी और चाय) के लिए उल्लेखनीय है। २००१ की जनगणना के आधार पर, कट्टाप्पना १९,८५६ पुरुषों और १९,७५२ महिलाओं से मिलकर, ३९,६०८ की कुल आबादी के साथ ९,००० परिवारों था। शहर का प्रशासन ग्राम पंचायत में निहित है।
ओलेक्जेंडर तुर्चिनोव
ओलेक्जेंडर तुर्चिनोव (; जन्म 31 मार्च 1964) एक यूक्रेनी राजनीतिज्ञ, पटकथा लेखक और आर्थिक विशेषज्ञ हैं। वे यूक्रेन के कार्यवाहक राष्ट्रपति रह चुके हैं। 25 फ़रवरी 2014 को तुर्चिनोव ने कार्यवाहक राष्ट्रपति के रूप में यूक्रेनी सशस्त्र बलों के सर्वोच्च कमांडर इन चीफ का पदभार ग्रहण किया था। ओलेक्जेंडर तुर्चिनोव का जन्म 31 मार्च 1964 को डिंप्रोपेट्रोवस्क, निप्रॉपेट्रोस, सोवियत संघ (अबयूक्रेन) में हुआ था। उन्होने 1986 में निप्रॉपेट्रोस मैटलर्जिकल संस्थान से स्नातक की शिक्षा ग्रहण की, तत्पश्चात उन्होने 1987 से 1990 तक क्र्यवोरिज़्हस्टल में काम किया, जहां वे कम्युनिस्ट यूथ लीग के आंदोलन और प्रचार प्रभाग की समिति के प्रमुख के रूप में जुड़े रहे। 1993 में वे औपचारिक रूप से प्रधानमंत्री कुचमा के आर्थिक सलाहकार नियुक्त किए गए। दिसंबर 1993 में उन्होने उद्योगपति और उद्यमियों की यूक्रेनी संघ की स्थापना की और वे इसके उपाध्यक्ष बने। 1994 में वे अपने एक व्यापार सहयोगी पाव्लो लीजारेंको के साथ मिलकर हरोमडा राजनीतिक पार्टी बनाई। जनवरी 1994 में वे यूक्रेन नेशनल एकेडमी ऑफ साइंस लेबॉरेटरी ऑफ शैडो इकोनोमी रिसर्च के प्रमुख बनाए गए जहां उन्होने मार्च 1998 तक यूक्रेन के आर्थिक सुधार संस्थान के निदेशक का दायित्व सँभाला। 1998 के हारोमड़ा राजनीतिक पार्टी की ओर से संसदीय चुनाव में वे यूक्रेनियन संसद के लिए पहली बार चुने गए, किन्तु पाव्लो लजारेंको के घोटाले उजागर होने के बाद उन्होने मई 1999 में  गुट और पार्टी दोनों छोड़ दिया। वे ब्यूट की ओर से 2002 और 2006 में पुन: यूक्रेनियन संसद के लिए चुने गए। 4 फ़रवरी 2005 को उन्हे यूक्रेन की सुरक्षा सेवा का पहला नागरिक प्रमुख नियुक्त किया गया।2008 में वे यूलिया ट्य्मोशेंको ब्लॉक और आवर यूक्रेन पीपुल्स सेल्फ डिफेंस ब्लॉक उम्मीदवार बने।2008 में कीव के मेयर चुनाव में 218,600 वोट (कुल मतदान का 19.13%) के साथ वे दूसरे स्थान पर रहे।
4 मार्च 2010 को, सेकेंड ट्यमेशेंको सरकार के पतन के बाद पूर्व प्रधानमंत्री यूलिया ट्य्मोशेंको ने अपने पद से इस्तीफा दे दिया। तत्पश्चात एक नई सरकार के गठन तक के लिए तुर्चिनोव को कार्यवाहक प्रधानमंत्री बनाया गया। 11 मार्च 2010 को यूक्रेन में नई निर्वाचित सरकार का गठन हुआ और माइकोला अजारोव प्रधानमंत्री बनाए गए।
2012 में वे फादरलैंड संसदीय क्षेत्र से पुन: निर्वाचित हुये। 22 फ़रवरी 2013 को उन्हें संसद का अध्यक्ष चुना गया। 23 फ़रवरी 2014 को यूक्रेन के तात्कालिन राष्ट्रपति विक्टर यानुकोविच के ऊपर महाभियोग लगाए जाने के बाद यूक्रेन की संसद ने तुर्चिनोव को अस्थायी रूप से राष्ट्रपति के कार्यो की जिम्मेदारी सौंप दी। उन्हें विपक्ष की नेता व यूक्रेन की पूर्व प्रधानमंत्री यूलिया तेमोशेंको का विश्वासपात्र माना जाता है। 2004 में उनकी एक किताब "इल्यूशन ऑफ फियर" प्रकाशित हुई। 2005 में उन्होने उसी नाम से उस किताब पर आधारित एक फिल्म की पटकथा लिखी। यह फिल्म यूक्रेन में वर्ष 2008 में प्रदर्शित हुई और इस फिल्म के लिए उन्हें सर्वश्रेष्ठ विदेशी भाषा फिल्म के लिए अकादमी पुरस्कार प्राप्त हुआ। उसकी पत्नी हना तुर्चिनोवा राष्ट्रीय शैक्षणिक ड्रागोमनोव विश्वविद्यालय में विदेशी भाषा के प्रमुख है। उनके एक पुत्र है, जिनका जन्म 1994 में हुआ।
त्शेरिंग तोबगे
त्शेरिंग तोबगे एक भूटानी राजनीतिज्ञ हैं, जो जुलाई २०१३ से अगस्त २०१८ भूटान के प्रधानमंत्री रहे थे। भूटान में लोकतांत्रिक व्यस्वस्था की स्थापना के बाद चुने गए, भूटान के दूसरे प्रधानमंत्री हैं। वे मार्च 2008 से अप्रैल 2013 तक नेशनल असेंबली में विपक्षी दल के नेता थे। वह पीपल्स डेमोक्रेटिक पार्टी के नेता भी हैं।
वे पीपल्स डेमोक्रेटिक पार्टी के संस्थापक सदस्य हैं और उन्हें पार्टी को भूटान के सर्वप्रथम राजनीतिक दल के रूप में पंजीकृत कराने का श्रेया दिया जाता है।
बीजू जनता दल
बीजू जनता दल (बीजद) () भारतीय राज्य ओडिशा का एक राज्यस्तरीय राजनीतिक दल है जिसका नेतृत्व राज्य के पूर्व मुख्यमंत्री बीजू पटनायक के पुत्र नवीन पटनायक करते हैं जो वर्तमान मुख्यमंत्री हैं। इसकी स्थापना २६ दिसम्बर १९९७ को हुई।
द महाभारत (नारायण)
द महाभारत आर के नारायण द्वारा रचित पौराणिक कथाओं पर आधारित पुस्तक है। यह महाभारत का आधुनिकीकृत, छोटा और अनुवादित एवं पुनर्लिखित पुस्तक है। इसका प्रथम प्रकाशन हाइनमैन, लंदन में १९७८ में हुआ। पुस्तक का विमोचन हिन्दू पौराणिक कथाओं पर नारायण के किये गये कार्य- "गोड्स, डेमन्स एण्ड अदर्स", द रामायण की सफलता के परिणामस्वरूप प्रकाशन किया गया।
चन्नपट्न रामस्वामि सिंह
चन्नपट्न रामस्वामि सिंह (), जिन्हें मुख्यतः सी॰आर॰ सिंह () के नाम से जाना जाता है (16 जून 1942 – 28 फ़रवरी 2014), भारतीय अभिनेता, फ़िल्म निर्देशक और नाटककार थे। उन्हें मुख्यतः कन्नड़ फ़िल्मों और स्टेज शो में उनके योगदानों के लिए जाना जाता है। उन्होंने अपना कैरियर बंगलौर स्थित एक रंगमंच से किया था। २८ फ़रवरी २०१४ को बंगलौर के एक निजी अस्पताल में उनका निधन हो गया।
सुप्रभातम्
सुप्रभातम् जो शुभ और प्रभात शब्दों के मेल से बना है, सुप्रभातकाव्य शैली का एक संस्कृत कविता है। यह छंदों का एक संग्रह है जिसे हिन्दू धर्म में सवेरे-सवेरे देवता को जगाने के लिए सुनाया जाता है।
सबसे प्रसिद्ध सुप्रभातम् कृति वेंकटेश सुप्रभातम् है, जिसे तिरुपति में वेंकटेश भगवन को जगाने के लिए सुनाया जाता है। इसके अलावा आप शुभ प्रभात का उपयोग अपने मित्र गण आदि को सुबह की नमस्ते बोलने के लिए कर सकते हैं। यदि आप सोशल मीडिया का उपयोग करते हैं तो आप अपने मित्रगण आदि को शुभ प्रभात शायरी भेजकर दिन की शुरुआत कर सकते हैं।
उदाहरण:
"मत हार हौसला जिंदगी से ऐ मुसाफ़िर,"
"अगर दर्द यहां मिला है तो दवा भी यहीं मिलेगी। (सुप्रभात )"
वेंकटेशसुप्रभातम् की रचना लगभग 1430 ई में श्री अनन्ताचार्य ने की थी। [[श्रेणी:भजन]]
शंकराचार्य मंदिर
शंकराचार्य मंदिर कश्मीर के शंकराचार्य पर्वत या गोपाद्री पर्वत पर स्थित एक प्राचीन मंदिर है। इसे 'ज्येष्ठेश्वर मंदिर' और 'पास-पहाड़' भी कहते हैं। वस्तुतः यह शिवमंदिर है। यह मन्दिर समुद्र तल से ३०० मीटर की ऊंचाई पर स्थित है। यह केवल पत्थरों से निर्मित है। आदि शंकराचार्य ने मंदिर का दौरा किया। तब से यह उनके नाम पर पड़ा है ।
ग्रैविटी (फ़िल्म)
ग्रैविटी (अंग्रेजी; Gravity) वर्ष २०१३ की ब्रिटिश-अमेरिकी संस्थाओं के सहयोग से बनी एक विज्ञान फंतासी आधारित फ़िल्म है जिसका सह लेखन, सह संपादन, निर्माण और निर्देशन का जिम्मा एलफाॅन्सो कुएराॅन ने संभाली हैं। मुख्य भूमिकाओं में सैंड्रा बुलाॅक और जाॅर्ज क्लूनी एस्ट्राॅनाॅट्स की अदायगी की है जो अंतरिक्ष के कक्षा में मध्यस्थ स्पेस शटल की तबाही बाद फंस जाते हैं, जहाँ से उनको वापिस पृथ्वी पर आने के लिए संघर्ष करना पड़ता है।
कुएराॅन ने पटकथा का काम अपने बेटे जोन्स के साथ किया और प्रयास किया कि वे इसे युनिवर्सल पिक्चर्स तक सौंपने तक पूरा कर लेंगे। लेकिन वाॅर्नर ब्रदर्स द्वारा इस परियोजना पर रूचि जताने पर उन्होंने उनको ही इसके अधिकार बेच दिए। डेविड हेमैन, जिन्होंने कुएराॅन की पिछली फ़िल्म हैरी पॉटर और अज़्काबान का क़ैदी (2004) में साथ किया था, यहां वे बतौर निर्माता सहयोग में शामिल हैं। फ़िल्म "ग्रैविटी" में अधिकांश निर्माण युनाइटेड किंगडम से जुड़े लोग ही है, जिनमें ब्रिटिश विजुवल इफैक्टस कम्पनी फ्रैमस्टोन ने अपने तीन साल ज्यादातर फ़िल्म के विजुवल इफैक्टस की रचना में लगा दिए, जोकि बमुश्किल 80 से 90 मिनट से अधिक के दृश्यों को गढ़ने में काम किया गया।
फ़िल्म "ग्रैविटी" ने अपनी पहली प्रदर्शनी अगस्त 28, 2013 को वेनिस में आयोजित 70 वें अंतर्राष्ट्रीय फ़िल्म उत्सव में दी और उत्तरी अमेरिका में टेलुराइड फ़िल्म फेस्टिवल के संपन्न होने बाद इसका प्रिमियर दिखाया गया। अगस्त में टेलुराइड फ़िल्म फेस्टिवल के बाद, इसे एकसाथ अक्टूबर 4, 2013 में संयुक्त राष्ट्र एवं कनाडा में प्रदर्शित किया गया, फ़िल्म "ग्रैविटी" को वैश्विक तौर पर आलोचकों ने इसकी प्रशंसा की, और साल 2013 की सर्वश्रेष्ठ फ़िल्म में शुमार एक माना गया।
फ़िल्म की तकनीकी पक्षों जैसे एमानुएल लुबेज़्की का छायांकन, स्टीवन प्राइस की संगीत रचना, कुएराॅन के निर्देशन, बुलाॅक की अभिनय, फ्रैमस्टोन के विजुवल इफैक्टस और इन सबके थ्रीडी संयोजन से ज्यादातर समीक्षकों ने खास सराहना की। फ़िल्म ने 2013 की सर्वाधिक कमाई वाली फ़िल्म के रूप में आठवें पायदान पर रही जिसने अंतर्राष्ट्रीय स्तर पर $723 करोड़ अमेरिकी डाॅलर का व्यवसाय किया। 86वें एकाडमी अवार्ड के दौरान, फ़िल्म ग्रैविटी ने दस अलग-अलग एकाडमी अवार्ड की श्रेणियों में नामांकित रही (यह बराबरी फ़िल्म अमेरिकन हसल के साथ रही) तथा साथ श्रेणियों में विजय रही (अब तक के समारोह में सबसे ज्यादा), जोकि जिनमें शामिल रहें: सर्वश्रेष्ठ निर्देशक (कुएराॅन), सर्वश्रेष्ठ छायांकन (लुबेज़्की), सर्वश्रेष्ठ विजुवल इफैक्टस, सर्वश्रेष्ठ फ़िल्म संपादन, सर्वश्रेष्ठ ध्वनि मिश्रण, और सर्वश्रेष्ठ मौलिक संगीत (स्टीवन प्राइस)। वहीं बाफ्टा अवार्ड की ओर से यह छह श्रेणियों में बाफ्टा अवार्ड से नवाजा गया जिनमें, अद्भुत प्रदर्शन करने वाली ब्रिटिश फिल्म और सर्वश्रेष्ठ निर्देशक के साथ कामयाब रही तथा गोल्डन ग्लोब पुरस्कार की ओर सर्वश्रेष्ठ निर्देशक की श्रेणी में खाताब नवाजने के साथ, सात समीक्षक द्वारा चयनित मूवी अवार्ड और ब्रैडबरी अवार्ड का खिताब दिया गया।[4]
थैलियम
थैलियम (Thallium) एक रासायनिक तत्त्व है। यह आवर्त सारणी के तृतीय मुख्य समूह का अंतिम तत्व है। इसके दो स्थिर समस्थानिक प्राप्त हैं, जिनकी द्रव्यमान संख्याएँ २०३ एवं २०५ हैं। इसके अतिरिक्त इसके नौ अस्थिर समस्थानिक ज्ञात हैं। इनकी द्रव्यमान संख्याएँ १९९, २००, २०२, २०४, २०६, २०७, २०८, २०९ और २१० हैं। इनमें कुछ रेडियधर्मी अयस्कों में मिलते हैं और कुछ कृत्रिम साधनों द्वारा उपलब्ध हैं। इस तत्व की खोज अंग्रेज वैज्ञानिक विलियम क्रुक्स ने १८६१ ईo में एक विशेष सेलेनियम युक्त पायराइट (seleniferous pyrite) में वर्णक्रममापी (spectroscopic) उपकरण द्वारा की। उन्होंने भूर्जित (roasted) अयस्क की धूल के वर्णक्रममापी निरीक्षण में एक हल्के हरे रंग की रेखा देखी, जिसके कारण इस तत्व का नाम थैलियम रखा। इस तत्व को लैमी (Lamy) ने सर्वप्रथम पृथक् कर इसके गुणधर्म का निरीक्षण किया।
अनेक पायराइट अयस्कों में थैलियम न्यून मात्रा में वर्तमान रहता है। केवल क्रुसाइट (Crookesite) नामक अयस्क में यह १७% मात्रा में उपस्थित रहता है। सामान्यत: यह कुछ अयस्कों की चिमनी (flue) धूल, या सल्फ्यूरिक अम्ल बनते समय प्रकोष्ठ कीच (chamber mud), से निकाला जाता है। कीच को उबलते जल से उपचारित करने पर थैलियम सल्फेट का विलयन बन जाता है, जिसे छानकर हाइड्रोक्लोरिक अम्ल द्वारा क्लोराइड में परिवर्तित करते हैं। क्लोराइड को फिर सल्फ्यूरिक अम्ल की क्रिया द्वारा सल्फेट में परिणत करने से अन्य अपद्रव्य दूर हो जाते हैं। उबलते जल की क्रिया से केवल थैलियम सल्फेट ही घुलता है। विलयन के विद्युद्विश्लेषण अथवा यशद धातु की प्रक्रिया द्वारा थैलियम धातु मिलती है।
थैलियम नीले श्वेत रंग की धातु है। यह अति नम्र और लोचरहित होती है। इसके भौतिक गुणधर्म निम्नलिखित हैं :
यह एकपरमाणुक (monoatomic) अवस्था में रहता है। वायु में रखने पर इसपर ऑक्साइड की परत जम जाती है। थैलियम वायु और जल के संयुक्त प्रभाव से थैलियम हाइड्रॉक्साइड (TlOH) में परिणत हो जाता है। उच्च ताप पर यह जल का विघटन कर हाइड्रोजन मुक्त करता है। वायु में गरम करने पर थैलियम शीघ्र ऑक्सीकृत हो लाल या बैंगनी वाष्प उत्पन्न करता है।
थैलियम नाइट्रिक अम्ल अथवा सल्फ्यूरिक अम्ल में शीघ्र, परंतु हाइड्रोक्लोरिक अम्ल में मंद गति से, घुलता है।
थैलियम दो प्रकार के लवण बनाता है : एक और तीन संयोजकता के। थैलस लवण एक संयोजकता के एवं थैलिक तीन संयोजकता के लवण हैं।
थैलस हाइड्रॉक्साइड (TlOH) में क्षारीय गुण वर्तमान है। यह पीले रंग के मणिभ बनाता है, जो जल में शीघ्र घुल जाते हैं। इसको गरम करने पर काले रंग का ऑक्साइड (TlO) बनता है। इसके अतिरिक्त एक संयोजिकता वाले लवण थैलस क्लोराइड (TlCl), थैलस कार्बोनेट (TlCO), थैलस सल्फेट (TlSO), थैलस नाइट्रेट (TINO) सरलता से बनाए जा सकते हैं।
थैलियम को उच्च ताप (५०० से ७०० डिग्री सेंo) पर वायु या ऑक्सीजन में रखने पर थैलिक ऑक्साइड (TlO) बनता है। इस संयोजकता के कुछ विशेष यौगिक हैं : थैलिक क्लोराइड (TICI), थैलिक आयोडाइड (Tl I), थैलिक सल्फेट [ Tl (SO4) 7H O ] थैलिक नाइट्रेट [ Tl (NO) 3HO ] आदि।
काँच में थैलियम के यौगिक मिलाने से उसका अपवर्तनांक बढ़ जाता है, जिस कारण यह कुछ विशेष उपयोगी काच बनाने में काम आता है। थैलियम के यौगिक कार्बनिक संश्लेषण में उपयोगी माने गए हैं। थैलियम लवण विषैले होते हैं।
८५वें अकादमी पुरस्कार
८५वें अकादमी पुरस्कारों का आयोजन २४ फ़रवरी २०१३ को कैलिफ़ोर्निया के लॉस एंजेल्स में डॉल्बी थिएटर, हॉलीवुड में हुआ।
भुवनेश चतुर्वेदी
भुवनेश चतुर्वेदी (२२ जून १९३१ - २ मार्च २०१४) एक भारतीय राजनीतिज्ञ थे। वो भारत सरकार में १९९३ से १९९६ तक राज्यमंत्री रहे। वो कोटा से १९७८ से १९९६ तक सांसद और कोटा से ही १९७२ से १९७७ तक विधायक रहे।
रूसी हिन्दू परिषद
रूसी हिन्दू परिषद रूस के हिन्दू धर्मावलम्बियों की प्रतिनिधि संस्था है। इसकी स्थापना १९ दिसम्बर २०११ को की गयी थी। साधू प्रिय दास इसके वर्तमान अध्यक्ष हैं। इस संस्था का गठन रूस के टोम्स्क शहर की अदालत में भगवत गीता को एक उग्र साहित्य घोषित करते हुए प्रतिबंध लगाने की माँग के मुकदमे के चलते किया गया था। रूस में बसे करीब १५,००० भारतीय मूल के नागरिकों ने उस समय व्यक्तिगत तथा संगठनात्मक रूप से भारत की मनमोहन सिंह सरकार से हस्तक्षेप का अनुरोध किया था।
प्रसून जोशी
प्रसून जोशी (जन्म: 16 सितम्बर 1968) हिन्दी कवि, लेखक, पटकथा लेखक और भारतीय सिनेमा के गीतकार हैं। वे विज्ञापन जगत की गतिविधियों से भी जुड़े हैं और अन्तर्राष्ट्रीय विज्ञापन कंपनी 'मैकऐन इरिक्सन' में कार्यकारी अध्यक्ष हैं। फ़िल्म ‘तारे ज़मीन पर’ के गाने ‘मां...’ के लिए उन्हें 'राष्ट्रीय पुरस्कार' भी मिल चुका है। अब सेंसर बोर्ड के चेयरमैन हैं
प्रसून का जन्म उत्तराखंड के अल्मोड़ा ज़िले के दन्या गाँव में 16 सितम्बर 1968 को हुआ था। उनके पिता का नाम देवेन्द्र कुमार जोशी और माता का नाम सुषमा जोशी है। उनका बचपन एवं उनकी प्रारम्भिक शिक्षा  टिहरी, गोपेश्वर, रुद्रप्रयाग, चमोली एवं नरेन्द्रनगर में हुई, जहां उन्होने एम.एससी. और उसके बाद एम.बी.ए. की पढ़ाई की।
उनकी तीन पुस्तकें प्रकाशित हुई है। दिल्ली ६’, ‘तारे ज़मीन पर’, ‘रंग दे बसंती’, ‘हम तुम’ और ‘फना’ जैसी फ़िल्मों के लिए कई सुपरहिट गाने लिखे हैं। फ़िल्म ‘लज्जा’, ‘आंखें’, ‘क्योंकि’ में संगीत दिया है। ‘ठण्डा मतलब कोका कोला’ एवं ‘बार्बर शॉप-ए जा बाल कटा ला’ जैसे प्रचलित विज्ञापनों के कारण उन्हे अन्तर्राष्ट्रीय मान्यता मिली।
भूली, झारखण्ड
भूली झारखंड (भारत) राज्य के धनबाद जिले में स्थित हिन्दू, आदिवासी और मुसलमान बहुल नगर है। धनबाद से ५ किलोमीटर दूर स्थित इस नगर की आबादी करीब डेढ लाख की है। एशिया की सबसे बडी श्रमिक नगरी धूली को १९६० में बसाया गया था। भारत के तत्कालीन श्रम एवं कल्याण मंत्री बाबू जगजीवन राम ने इसका शिलान्यास किया था। कोलियरी के राष्ट्रीयकरण के बाद इसका ऱखरखाव भारत कोकिंग कोल लिमिटेड कर रही है।
माइकल फिलिप एंडरसन
माइकल फिलिप एंडरसन (दिसम्बर २५, १९५९ - फ़रवरी १, २००३) संयुक्त राज्य वायुसेना और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन थे।
डेविड ब्राउन
डेविड मैकडोवेल ब्राउन (अप्रैल १६, १९५६ – फ़रवरी १, २००३) संयुक्त राज्य वायुसेना कप्तान और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, लॉरेल क्लॉर्क, रिक हसबैंड, विलियम मैककूल और इलान रेमोन थे। यह उनकी प्रथम अंतरिक्ष यात्रा थी।
लॉरेल क्लॉर्क
लॉरेल ब्लेयर साल्टोन क्लार्क (१० मार्च १९६१ - १ फ़रवरी २००३) चिकित्सक, संयुक्त राज्य वायुसेना कप्तान और नासा अंतरिक्षयात्री थीं। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, रिक हसबैंड, विलियम मैककूल और इलान रेमोन थे।
रिक हसबैंड
रिक डगलस हसबैंड (१२ जुलाई १९५७ - १ फ़रवरी २००३) संयुक्त राज्य वायुसेना कर्नल और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, विलियम मैककूल और इलान रेमोन थे।
विलियम मैककूल
विलियम कैमरून "विली" मैककूल (२३ सितम्बर १९६१ - १ फ़रवरी २००३) संयुक्त राज्य वायुसेना कमाण्डर और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, रिक हसबैंड और इलान रेमोन थे।
इलान रेमोन
इलान रेमोन (२० जून १९५४ - १ फ़रवरी २००३) इजरायली वायुसेना में इजरायल यहूदि लड़ाकू पायलट और बाद में प्रथम इजरायली अंतरिक्षयात्री बने। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, रिक हसबैंड और विलियम मैककूल थे।
भारतीय मानचित्रकला
अभी प्राचीन भारत की मानचित्र कला तथा संबंधित भौगोलिक ज्ञान के विषय में शोध कार्य नहीं हुआ है, लेकिन अन्य विषयों के शोध कार्यों से संबंधित तथ्यों से यह स्पष्ट हो जाता है कि प्राचीन भारतीयों ने मानचित्र कला में पर्याप्त उन्नति की थी।
जोजेफ स्क्वार्टबर्ग (Joseph E. Schwartzberg (2008)) का विचार है कि कांस्य युगीन सिन्धु घाटी की सभ्यता (c. 2500–1900 BCE) मानचित्रकला से परिचित थी। यह बात वहाँ खनन से प्राप्त वस्तुओं में सर्वेक्षण उपकरण तथा मापन दण्ड (measuring rods) से स्पष्ट होती है। इसके अलावा बड़े आकार की निर्माण-योजनाएँ, ब्रह्माण्डीय चित्र, तथा मानचित्र निर्माण से सम्बन्धित सामग्री भारत में वैदिक काल से ही नियमित रूप से मिलती है।
परिलेखन ज्ञान, प्रक्षेप, सर्वेक्षण, शुल्व सूत्र तथा तत्संबंधी विविध प्रकार के यंत्रों के निर्माण एवं ज्ञान का आभास प्राचीन पुस्तकों में मिलता है। यह कला रोमनों से बहुत पहले ऋग्वेद (4,000 ई0 पू0 से 1,500 ई0 पू0), बौधायन (800 ई0 पूर्व), आपस्तंब एवं कात्यायन के काल में उन्नत अवस्था में थी। भूमि पर विभिन्न आकृतियों और योजना लेखों के खींचने की परिपाटी बौधायन से पहले ही प्रारंभ हो चुकी थी। पाणिनि के अष्टाध्यायी से भी सर्वेक्षण ज्ञान की स्थिति का पता चलता है। मौर्य काल में सुसंगठित सर्वेक्षण ज्ञान की स्थिति, मानचित्रों को समाहित कर्यों में उपयोग करने की परंपरा तथा जातकों में शुल्व कार्य में यष्टि और रज्जु के प्रयोग आदि तथ्यों के उल्लेख से स्पष्ट हैं कि भारतीय लोग मानचित्रों के निर्माता ही नहीं थे, वरन्‌ उसका कुशल और व्यावहारिक उपयोग भी करते थे। सूर्यसिद्धांत तथा विविध ज्योतिष ग्रंथों में भूगोल एवं तत्संबंधी चित्रों एवं सीमांकन रेखाचित्रों आदि के संबंध में सर्वार्थवाची शब्द 'परिलेख' का उपयोग हुआ है। विभिन्न खगोल संबंधी कार्यों तथा ग्रहण आदि के अवसर पर विविध ग्रह उपग्रहों की स्थितियों, मार्गों आदि को प्रक्षेप प्रतिपाद के द्वारा दिखलाया जाता था। सूर्यसिद्धांत के अनुसार गोलक पर अक्षांश, देशांतर, क्रांति, विषुवत आदि को अंकित करने की रीतियाँ बताई गई हैं। उसी पुस्तक से स्पष्ट होता है कि जल द्वारा तलमापन (levelling) किया जाता था, जो आजकल स्पिरिट लेवल (spirit level) से किया जाता है।
अक्षांश, देशांतर के स्थान पर सर्वप्रथम भारतीय पुराणकारों ने पृथ्वी के चारों ओर चार प्रमुख स्थानों, यथा श्रीलंका, श्रीलंका से 90° पूर्व यमकोटि, श्रीलंका से 90° पश्चिम सिद्धपुर तथा उसके विपरीत अध:भाग में रोमकपत्तन, का उल्लेख करते हुए सूर्य की दृश्यमान गति को स्पष्ट किया है। यहीं से बाद में अक्षांश तथा देशांतर का सूत्रपात होता है। प्रक्षेप की पद्धति का सूत्रपात भी सर्वप्रथम ज्योतिष ग्रंथों में ही मिलता है। आर्यभट्ट ने ही सर्वप्रथम पाई का वास्वविक फल तथा वृत्त का क्षेत्रफल निकलने की रीति बतलाई। पौराणिक काल में जंबू द्वीप आदि का मानचित्र बनाकर उन्हें मंजूषा में रखा जाता था। एक वर्ग हस्त के समपटल पर मानचित्र बनाने की पद्धति पाई जाती है।